
	1.
	Anotācija (ex-ante)
Anotācijas (ex-ante) nosaukums
	Iebildums
Anotācijas 1.3. un 3.sadaļā norādīts, ka atbalstu samazina par 50 %, ņemot vērā apdrošināšanas neesamību, kā arī sniegts piemērs, ka kartupeļiem aprēķinātais vidējais ieguldījumu apmērs sastāda 3501 euro/ha un krūmmellenēm - 6122 euro/ha, bet, ņemot vērā regulas 2022/2472 25. panta nosacījumus, atbalsta likme noteikta attiecīgi 2530 euro/ha un 4798 euro/ha, tomēr vēršam uzmanību, ka norādītās atbalsta likmes nav 50% mazākas nekā aprēķinātais ieguldījumu apmērs. Ņemot vērā minēto, lūdzam anotācijai pievienot pielikumu, kurā sniegts aprēķins, kā noteiktas noteikumu projekta pielikumā paredzētās atbalsta likmes un kā tiek ievērots nosacījums par atbalsta samazināšanu par 50 %, ņemot vērā apdrošināšanas neesamību.
Vienlaikus lūdzam pie atbalstu likmju aprēķina arī skaidrot, kāpēc atbalsta likmes augļiem, ogām, ilggadīgiem stādījumiem atšķiras no likmēm, kas noteiktas Ministru kabineta 2023.gada 7.novembra noteikumu Nr.641 “Eiropas Savienības ārkārtas atbalsta piešķiršanas noteikumi lauksaimniekiem augļu un ogu, piena un gaļas liellopu, aitu, kazu un zirgu audzēšanas nozarē” pielikumā.
 
Piedāvātā redakcija
-
	Ilze Kote (FM) (Vairis Šantars (FM) vietā)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļas 6.punktā pie informācijas par rīkojuma projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" norādīt attiecīgās tiesību aktu lietas Nr., kā arī precizēt mērķi, vārdus “lauksaimnieku zaudējumu segšanai” aizstājot ar vārdiem “lai kompensētu izdevumus, kas saistīti ar 2023. gada 7. augustā vētras laikā radīto postījumu novēršanu lauksaimniekiem”.
Piedāvātā redakcija
-
	Ilze Kote (FM) (Vairis Šantars (FM) vietā)

	3.
	Anotācija (ex-ante)
4.1. Saistītie tiesību aktu projekti
	Iebildums
Lūdzam anotācijas 4.1. sadaļā norādīt arī informāciju par tiesību aktu lietu Nr.24-TA-477 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"”, ņemot vērā, ka ar to tiek pieprasīts finansējums noteikumu projekta īstenošanai.
 
Piedāvātā redakcija
-
	Ilze Kote (FM) (Vairis Šantars (FM) vietā)

	4.
	Anotācija (ex-ante)
Pielikumi
	Iebildums
Lūdzam pārskatīt un precizēt anotācijas pielikumā ailē “Kopējā atbalsta summa, euro” norādītās summas, jo, reizinot norādīto atbalsta likmi ar norādīto hektāru daudzumu, lielākajā daļā pozīciju šobrīd norādītās summas neatbilst aprēķinam, attiecīgi arī šobrīd norādītas sadaļu kopsummas neatbilst aprēķinam.
Attiecīgi lūdzam arī pārskatīt un precizēt anotācijas 3.sadaļas 6.2.apakšpunktā norādīto informāciju par kopējā atbalsta apmēru sadalījumā pa kultūraugu platību grupām.

 
Piedāvātā redakcija
-
	Ilze Kote (FM) (Vairis Šantars (FM) vietā)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam svītrot anotācijas 3.sadaļas 6.1.punktā sniegto informāciju, ņemot vērā, ka valsts budžeta programma 02.00.00 "Līdzekļi neparedzētiem gadījumiem" nav ieņēmumi.
Piedāvātā redakcija
-
	Ilze Kote (FM) (Vairis Šantars (FM) vietā)



